Што страцілі тыя, хто не змог трапіць на Першую Міжнародную канферэнцыю “Суцінскія чытанні”? Найперш, магчымасць паглядзець выдатны дакументальны фільм — на цэлую гадзіну — усмешлівай Мірыэль Абітбол-Леві з Францыі “Хаім Суцін” (2007), толькі раз паказаны пірацкім чынам на тэлеканале “Лад”. Пакуль ніхто купляць правы на яго ў нас не збіраецца, таму Беларусь апынулася па-за спісам з 60 краін, дзе гэты фільм легальна і з поспехам дэманструецца.